 

**בבית הדין הצבאי המחוזי**

**במחוז שיפוטי מטכ"ל**

**בפני סגנית הנשיא: סא"ל סיגל טורג'מן חזן**

**בעניין: התובע הצבאי (ע"י ב"כ, קמ"ש ליטל הרטמן)**

 **נגד**

**הנאשם:X/XXX רב"ט ע' ש' (ע"י ב"כ, סרן ליאורה ליקאונט)**

**הכרעת - דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 10.10.2021 ועד יום 05.03.2022 למשך 147 ימים, בהתאם לכתב האישום המתוקן ולפרטים הנוספים.

1. **ניתנה היום, ט"ז באייר התשפ"ג, 07.05.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**סגנית הנשיא**

**גזר-דין**

**החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 147 ימים עד התייצבותו.**

לאחר שנעצר, הביע רצונו להשתלב במסגרת בית הדין המשלב. במהלך הדיונים, התברר שנתוניו האישיים גבוהים ושהוא בעל היכרות עם השפה הפרסית. כל אלה לא באו לידי ביטוי בהערכת כישוריו לשירות והוא שובץ בתפקיד XXX.

ניסיון של בית הדין יחד עם צוות השילוב בהובלה של קצינת השילוב, י' ר' ועו"ס בית הדין, ד' מ', הובילו להעלאת הדפ"ר, אך לא הצליחו להוביל לשינוי התפקיד לתפקיד שהולם את יכולותיו.

למרות זאת, השתלב החייל בתפקידו בצורה תקינה לשביעות רצון מפקדיו והגיע לסיום הליך השילוב.

לאור זאת, ביקשו הצדדים לתקן את כתב האישום ולהסתפק בענישה מותנית. בנסיבות העניין, מצאתי את הסכמת הצדדים נכונה וראויה והחלטתי לאשרה.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**בנסיבות העניין, בהתחשב במוטיבציה הגבוהה של החייל לשירות משמעותי ואופן התקדמותו בהליך השילוב, מצאתי להמליץ על בחינה של האפשרות לקיצור שירות בהתאם לבקשה שתוגש בעניין.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
1. **ניתן היום, ט"ז באייר התשפ"ג, 07.05.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**סגנית הנשיא**

**נערך על ידי: א.ג**

**בתאריך: 01.06.2023**

**חתימת המגיה: שיר בן ארמון**